**Formatervezés II.**

**Feladat leírása:**

A hallgatók az eddigi tanulmányuk során megismerkedtek a tervezés módszertanának alapjaival. A Formatervezés II. tárgy keretében ezen ismeretek formai megfogalmazásakor a hallgatók egy összetett formatervezési feladatot készítenek el egyénileg.

**Cél:**  
A képzés során elsajátított tantárgyak ismeretanyagának folyamatos integrálásával a terméktervezéshez szükséges kreatív és átfogó gondolkodásmód kialakítása, a tervezési folyamat egészének elsajátítása és elemeinek gyakorlati alkalmazása.

**Robotanika:**

A botanika (más néven növénytan) a növények rendszerezésével, anatómiájával, működésével és ökológiájával foglalkozó biológiai tudományág.

A feladat címeként megjelent Robotanika csak kitaláció, de jól megfogalmazza az elvárt végeredményt, ami egy mindenkinek szabadon választott növény gépiesített változata, robot növény tervezése.

A feladat első fázisa egy jól átgondolt növény kiválasztás, mely meghatározza a tervező egész éves munkáját. Olyan növényi alanyt érdemes tervezési tárgyként választani, ami lehetővé teszi ezt a fajta tervezési gondolatot.

A tervező a kiválasztás után rajzilag feldolgozza, megtervezi és az év végére elkészíti a feladat megoldásának M=1:1 méretű modelljét.

**A terv elkészítésének elvárásai:**

1. A tervezett robotnövény méreti határai: nem lehet 30cm\*30cm\*30cm-nél nagyobb, de nem lehet 10cm\*10cm\*10cm-nél kisebb kiterjedésű.
2. A tervezett robotnövénynek több alkatrészből kell állnia ezért tartalmaznia kell mechanikai megoldásokat, csuklópontokat, szerelési pontokat, akár más technológiákat.
3. A tervezett robotnövény az eredetileg kiválasztott növény, megtisztított, formailag redukált változata, de ez nem zárja ki, hogy önálló elképzeléssel, más formák hozzáadásával egészítse ki a tervező, ha ezt indokolni tudja.
4. Az M=1:1-es modell fából készül a kiviteli szakrajzok alapján, de megengedett az egyszerűsítés.

**Követelmények:**

A szorgalmi időszakban: A félévközi jegy és aláírás megadásának feltétele, a rajztermi és laboratóriumi gyakorlatok rendszeres látogatása (a hiányzás az össz óraszám 30%-a lehet), a csoport munkájában való aktív részvétel, a csoportos és egyéni munkát, a projekt előrehaladását és eredményét bemutató prezentációkon való eredményes szereplés, a tervezési feladatok legalább elégséges szintű teljesítése. A félévi érdemjegy a tervezési feladatok eredményei alapján kerül megállapításra, amelyben a tervezési folyamat, a termék bemutatása, és dokumentáltsága egyaránt szerepet játszik.

**A feladat heti lebontása és számonkérése:**

2016.02.03. – tantárgy felvétel

2016.02.10. – feladat kiadás, növény kiválasztás, kiválasztott növény rajzi feldolgozása.

2016.02.17. – kiválasztott növény bemutatása, konzultáció

2016.02.24. – kiválasztott növény rajzainak bemutatása, **1. részjegy**, formai redukció megkezdése

2016.03.02. – formai redukció konzultálása, rajzok készítése

2016.03.09. – formai redukció konzultálása, rajzok készítése

2016.03.16. – formai redukció bemutatása, **2. részjegy,** gépiesítés megkezdése

2016.03.23. – konzultáció, alkatrészekre bontás, technológia megoldások keresése és rajzolása

2016.03.30. – tavaszi szünet

2016.04.06. – konzultáció, szerkezeti rajzok készítése

2016.04.13. – szerkezeti rajzok bemutatása, **3. részjegy,** modellezés megkezdése

2016.04.20. – modellezés, konzultáció

2016.04.27. – modellezés, konzultáció

2016.05.04. – modellezés, konzultáció

2016.05.11. – modell bemutatása, **4. részjegy**, terv véglegesítése meghatározott formátumba

**A végleges terv és modell beadásának időpontja: 2016.04.25.**

**A feladat kidolgozását bemutató dokumentációt és a szerkezetet/modellt a megadott határidőkre kell elkészíteni.**

Pécs, 2016.02.02

Vasváry-Nádor Norbert Dla